1. mai 2004 aasta hommikust peale on Eesti ettevõtjate koduturg senise vähem kui 1,5 miljoni elaniku asemel 450 miljoni inimest, st 300 kroda suurem. Lisaks tõi ühinemine kaasa muutunud õigusmaastiku - lisaks Eesti seadustele peab ettevõtja hakkama arvestama ELis kehtiva õigusega. Tööstusomandi (patendid, kaubamärgid, tööstusdisainilahendused) valdkonnas on suurimad muutused seotud kaubamärkide ja tööstusdisainilahendustega, kus ELi institutsioonid on ühtse ELi õiguse loomisega  kõige kaugemale jõudnud - nii kaubamärke kui ka tööstusdisainilahendusi võib Euroopas kaitsta ühe, kesksele ELi ametkonnale esitatava taotlusega.Vastav ametkond viib läbi taotluse ekspertiisi, mille tulemusena antakse välja vastav kaitsetunnistus. Alates ELi laienemisest võivad Eesti ettevõtjad Ühenduse kaubamärgitaotlusi esitada ning nende menetlemisega seotud asju ajada ise, samuti on nüüd ka Eesti patendivolinikel õigus olla esindajaks. Samuti võib alates 1. maist ühenduse kaubamärgitaotlusi esitada  Patendiametile, kes need siis vastavale Euroopa ametkonnale edastab. Need muudatused on teinud ühenduse kaubamärgi taotlemise Eesti ettevõtja jaoks senisest odavamaks ja käepärasemaks, mis loodetavasti toob kaasa taotluste arvu suurenemise ning Eesti ettevõtjate kaubamärkide õiguskaitse paranemise (seni on Eesti ettevõtjad ... aasta jooksul taotlenud